b'\n_START_ARTICLE_\n\xc4\x8cimariko (jezi\xc4\x8dna porodica)\n_START_PARAGRAPH_\nChimarikan.-porodica sjevernoameri\xc4\x8dkih indijanskih jezika koja prema Powersu obuhva\xc4\x87a jezike Indijanaca Chimariko (Chema\xc5\x95eko) sa rijeke Trinity i Chimalakwe (?; dio Tsnungwe Indijanaca koji su govorili jezikom chimariko) sa New Rivera u Kaliforniji. Obadva ova plemena nekada su bila brojna poput Hupa Indijanaca, od kojih su pobije\xc4\x91eni i gotovo istrijebljeni. Dolaskom Amerikanaca u ovaj kraj Kalifornije, preostalo je tek 25 Chimalakwa. Powers 1875. sakuplja rje\xc4\x8dnik od kojih 250 rije\xc4\x8di jezika chimariko, \xc5\xa1to ih saznaje od jedne od 3 posljednjih pre\xc5\xbeivjelih Chimariko-\xc5\xbeena. Godine 1889. Mr. Curtin, u dolini Hoopa Valley nalazi Chimariko mu\xc5\xa1karca od 70 ili vi\xc5\xa1e godina, za kojeg vjeruje da je bio jedan od posljednja 2 pre\xc5\xbeivjela pripadnika plemena Chimariko.'